CELEX: 31983R2847
Language: el
Date: 1983-10-11
Title: Κανονισμός (ΕΟΚ) αριθ. 2847/83 της Επιτροπής της 11ης Οκτωβρίου 1983 που αναστέλλει το καθεστώς της πληρωμής προκαταβολών για τα γεωργικά προϊόντα

Avis juridique important

|

31983R2847

Κανονισμός (ΕΟΚ) αριθ. 2847/83 της Επιτροπής της 11ης Οκτωβρίου 1983 που αναστέλλει το καθεστώς της πληρωμής προκαταβολών για τα γεωργικά προϊόντα  

Επίσημη Εφημερίδα αριθ. L 279 της 12/10/1983 σ. 0023 - 0024

***** ΚΑΝΟΝΙΣΜΟΣ (ΕΟΚ) αριθ. 2847/83 ΤΗΣ ΕΠΙΤΡΟΠΗΣ  της 11ης Οκτωβρίου 1983  που αναστέλλει το καθεστώς της πληρωμής προκαταβολών για τα γεωργικά προϊόντα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης του 1979, και ιδίως το πρωτόκολλο αριθ. 4 όσον αφορά το βαμβάκι,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 11 παράγραφος 8, το άρθρο 20 παράγραφος 3, το άρθρο 27 παράγραφος 5 και το άρθρο 28 παράγραφος 3, καθώς και τις αντίστοιχες διατάξεις των άλλων κανονισμών όσον αφορά την κοινή οργάνωση αγοράς για τα γεωργικά προϊόντα,  τον κανονισμό (ΕΟΚ) αριθ. 2742/75 του Συμβουλίου της 29ης Οκτωβρίου 1975 περί των επιστροφών στην παραγωγή στον τομέα των σιτηρών και της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1127/78 (4), και ιδίως το άρθρο 8,  τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως του βάμβακος (5), και ιδίως το άρθρο 11 παράγραφος 1,  Εκτιμώντας:  ότι για να εξακολουθήσει να εξασφαλίζεται υπό κατάλληλες συνθήκες η εκτέλεση του κοινοτικού προϋπολογισμού για το 1983 πρέπει, υπό τις παρόυσες συνθήκες, να ανασταλεί προσωρινά η εφαρμογή των διατάξεων σχετικά με τη χορήγηση προκαταβολών επί των ενισχύσεων και των επιστροφών στην εξαγωγή και να μη ληφθούν πλέον υπόψη οι αιτήσεις για χορήγηση τέτοιων προκαταβολών· ότι, εντούτοις, στον τομέα των αμυλούχων προϊόντων, η κατάργηση του καθεστώτος των προκαταβολών, μόνη προβλεπόμενη μέθοδος πληρωμής, απαιτεί τις κατάλληλες τροποποιήσεις του συστήματος καταβολής των επιστροφών στην παραγωγή στον τομέα αυτό·  ότι πρέπει να ληφθεί υπόψη η ιδιαίτερη κατάσταση εκείνων των παραγόντων που, μη έχοντας ζητήσει προκαταβολή, έχουν ήδη διεξαγάγει ή τελειώσει ενέργειες που δίνουν δικαίωμα σε προκαταβολή επί της ενισχύσεως·  ότι οι σχετικές επιτροπές διαχειρίσεως δεν διατύπωσαν γνώμη εντός της προθεσμίας που τέθηκε από τους προέδρους τους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την έναρξη της ισχύος του παρόντος κανονισμού δεν γίνονται δεκτές οι αιτήσεις για να ληφθεί προκαταβολή δυνάμει:  - του άρθρου 8 του κανονισμού (ΕΟΚ) αριθ. 3089/78 του Συμβουλίου (ελαιόλαδο),  - του άρθρου 10 παράγραφος 2 του κανονισμού (ΕΟΚ) αριθ. 1594/83 του Συμβουλίου (κραμβόσποροι, γογγυλόσποροι, και ηλιανθόσποροι),  - του άρθρου 2 του κανονισμού (ΕΟΚ) αριθ. 1724/80 του Συμβουλίου (σπόροι σόγιας),  - του άρθρου 8 του κανονισμού (ΕΟΚ) αριθ. 1853/78 του Συμβουλίου (σπόροι κίκεως),  - του άρθρου 5 παράγραφος 3 του κανονισμού (ΕΟΚ) αριθ. 2169/81 του Συμβουλίου (βαμβάκι),  - του άρθρου 10 του κανονισμού (ΕΟΚ) αριθ. 2036/82 του Συμβουλίου (πίσα, κουκιά και φούλια),  - του άρθρου 7 παράγραφος 2 του κανονισμού (ΕΟΚ) αριθ. 1726/70 της Επιτροπής (καπνός),  - του άρθρου 24 παράγραφος 4 του κανονισμού (ΕΟΚ) αριθ. 685/69 της Επιτροπής (γάλα,)  - του άρθρου 1 παράγραφος 2 του κανονισμού (ΕΟΚ) αριθ. 1356/83 του Συμβουλίου (οίνος)  - του άρθρου 9 παράγραφος 1 του κανονισμού (ΕΟΚ) αριθ. 2179/83 του Συμβουλίου (οίνος),  - του άρθρου 7 του κανονισμού (ΕΟΚ) αριθ. 1729/78 της Επιτροπής (ζάχαρη),  - του άρθρου 25 του κανονισμού (ΕΟΚ) αριθ. 2730/79 της Επιτροπής (επιστροφή κατά την εξαγωγή για τα γεωργικά προϊόντα),  - του άρθρου 13 του κανονισμού (ΕΟΚ) αριθ. 1528/78 της Επιτροπής (αποξηραμένες ζωοτροφές),  - του άρθρου 2 του κανονισμού (ΕΟΚ) αριθ. 1570/78 της Επιτροπής (αμυλούχα προϊόντα).  Άρθρο 2  1. Κατά παράβαση των διατάξεων του κανονισμού (ΕΟΚ) αριθ. 1570/78,  - οι επιστροφές στην παραγωγή που αναφέρονται στα άρθρα 1 και 4 του κανονισμού (ΕΟΚ) αριθ. 2742/75 καταβάλλονται στους έχοντες δικαίωμα στην επιστροφή, κατά την έννοια του άρθρου 2 του κανονισμού (ΕΟΚ) αριθ. 1570/78, όταν αυτοί προσκομί  σουν στον αρμόδιο οργανισμό την απόδειξη ότι το σχετικό προϊόν βάσεως έχει μεταποιηθεί ή/και χρησιμοποιηθεί σύμφωνα με τα προαναφερθέντα άρθρα 1 και 4,  - το ποσό που πρέπει να πληρωθεί είναι το ποσό που εφαρμόζεται την ημέρα της μεταποίησης του προϊόντος βάσεως.  2. Οι αποδείξεις για τη χρησιμοποίηση που αναφέρονται στην πρώτη περίπτωση της προηγούμενης παραγράφου είναι αυτές που προβλέπονται στο άρθρο 3 παράγραφος 4 και στο άρθρο 6 του κανονισμού (ΕΟΚ) αριθ. 1570/78.  Άρθρο 3  Οι διατάξεις του άρθρου 1 δεν εφαρμόζονται στις αιτήσεις για προκαταβολές,  - της ενίσχυσης για την οποία το δικαίωμα στην προκαταβολή αποκτάται πριν από την ημερομηνία έναρξης της ισχύος του παρόντος κανονισμού,  - της επιστροφής κατά την εξαγωγή, σχετικά με τις εξαγωγές για τις οποίες οι τελωνειακές διατυπώσεις έχουν τελειώσει πριν από την ημερομηνία έναρξης ισχύος του παρόντος κανονισμού.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 23 Οκτωβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Οκτωβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3035/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 281 της 1. 11. 1975, σ. 57.  (4) ΕΕ αριθ. L 142 της 30. 5. 1978, σ. 24.  (5) ΕΕ αριθ. L 211 της 31. 7. 1981, σ. 2.